UMI มอบกระเบื้องโครงการ “ดูราเกรสเราช่วยกัน” รร.บ้านซับตารี จ.จันทบุรี
UMI ร่วมกับ “บ้านวัสดุ” เดินหน้าคืนกำไรสู่สังคม มอบกระเบื้องโครงการ “ดูราเกรสเราช่วยกัน” ให้โรงเรียนบ้านซับตารี จ.จันทบุรี
UMI ร่วมกับ “บ้านวัสดุ” เดินหน้าคืนกำไรสู่สังคม มอบกระเบื้องโครงการ “ดูราเกรสเราช่วยกัน” ให้โรงเรียนบ้านซับตารี จ.จันทบุรี
22 ก.ค. 2565

นายจิโรภาส เจริญภักดี ผู้จัดการฝ่ายขาย บริษัท สหโมเสคอุตสาหกรรม จำกัด (มหาชน) หรือ UMI พร้อมด้วย นายนันทชัย โรจน์วรรณสินธุ์ อดีตประธานหอการค้าจังหวัดจันทบุรี และประธานกรรมการ บริษัท บ้านวัสดุ จำกัด ผวภ.พรรณธิดา โรจน์วรรณสินธุ์ ผู้ว่าการภาค 3340 สโมสรโรตารีสากล อี-คลับ และรองประธานกรรมการ บริษัท บ้านวัสดุ จำกัด ร่วมมอบกระเบื้องให้กับ นางภัทรภรณ์ คงกระจ่าง ผู้อำนวยการ โรงเรียนบ้านซับตารี จังหวัดจันทบุรี เมื่อเร็ว ๆ นี้
สำหรับ UMI เป็นผู้ผลิตและจัดจำหน่ายกระเบื้องชั้นนำของประเทศไทย ภายใต้แบรนด์ดูราเกรสและเซอเกรส พร้อมด้วยคู่ค้าทางธุรกิจจาก บริษัท บ้านวัสดุ จำกัด โดยการมอบกระเบื้องให้กับโรงเรียนบ้านซับตารี จังหวัดจันทบุรี ในครั้งนี้มีวัตถุประสงค์ เพื่อใช้ในสาธารณประโยชน์ นำไปใช้ปูพื้นโรงอาหาร และลานกิจกรรมเอนกประสงค์ จำนวน 280 ตารางเมตร เพื่อปรับปรุงภูมิทัศน์ให้เอื้อต่อการจัดการเรียนรู้ และความปลอดภัยในการใช้งานของเด็กนักเรียน
ทั้งนี้ โครงการ “ดูราเกรสเราช่วยกัน” เป็นโครงการร่วมกับคู่ค้าทั้ง 5 ภาคทั่วประเทศไทย ทั้งภาคเหนือ ภาคกลาง ภาคใต้ ภาคตะวันออก และภาคตะวันตก เนื่องในโอกาสก้าวสู่ปีที่ 50 ของ UMI GROUP จึงเดินหน้ามอบกระเบื้องให้กับหน่วยงานต่าง ๆ อาทิ วัด หรือโรงเรียน ฯลฯ ที่ขาดแคลนเพื่อนำไปใช้ในสาธารณประโยชน์ต่อไป